CELEX: 32005R0301
Language: ro
Date: 2005-02-23 00:00:00
Title: Regulamentul (CE) nr. 301/2005 al Comisiei din 23 februarie 2005 de efectuare a celei de-a patruzeci și patra modificări a Regulamentului (CE) nr. 881/2002 al Consiliului de impunere a unor măsuri restrictive specifice împotriva unor persoane și entități asociate cu Osama ben Laden, rețeaua Al-Qaida și talibanii și de abrogare a Regulamentului (CE) nr. 467/2001 al Consiliului

18/Volumul 03
            
            
               RO
            
            
               Jurnalul Ofícial al Uniunii Europene
            
            
               145
            
         32005R0301
   
               L 051/15
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 301/2005 AL COMISIEI
   
   din 23 februarie 2005
   de efectuare a celei de-a patruzeci și patra modificări a Regulamentului (CE) nr. 881/2002 al Consiliului de impunere a unor măsuri restrictive specifice împotriva unor persoane și entități asociate cu Osama ben Laden, rețeaua Al-Qaida și talibanii și de abrogare a Regulamentului (CE) nr. 467/2001 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 881/2002 al Consiliului din 27 mai 2002 de impunere a unor măsuri restrictive specifice împotriva unor persoane și entități asociate cu Osama ben Laden, rețeaua Al-Qaida și talibanii și de abrogare a Regulamentului (CE) nr. 467/2001 al Consiliului de interzicere a exportului unor bunuri și servicii către Afganistan, de consolidare a interdicției asupra zborurilor și de extindere a înghețării fondurilor și altor resurse financiare în cazul talibanilor din Afganistan (1) și, în special, articolul 7 alineatul (1) prima liniuță al acestuia,
   întrucât:
   
               (1)
            
            
               Anexa I la Regulamentul (CE) nr. 881/2002 enumeră persoanele, grupările și entitățile cărora li se aplică înghețarea fondurilor și resurselor economice în conformitate cu regulamentul respectiv.
            
         
               (2)
            
            
               La 17 februarie 2005, Comitetul pentru sancțiuni al Consiliului de Securitate al Organizației Națiunilor Unite a decis să modifice lista cu persoanele, grupările și entitățile cărora ar trebui să li se aplice înghețarea fondurilor și resurselor economice. Prin urmare, anexa I ar trebui modificată corespunzător.
            
         
               (3)
            
            
               Pentru a se garanta eficiența măsurilor prevăzute de prezentul regulament, acesta trebuie să intre în vigoare de îndată,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 881/2002 se modifică în conformitate cu anexa la prezentul regulament.
   Articolul 2
   Prezentul regulament intră în vigoare de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 februarie 2005.
      
         
            Pentru Comisie
         
         Benita FERRERO-WALDNER
         
         
            Membru al Comisiei
         
      
   
   
      (1)  JO L 139, 29.5.2002, p. 9, regulament astfel cum a fost modificat ultima dată prin Regulamentul (CE) nr. 187/2005 al Comisiei (JO L 31, 4.2.2005, p. 4).
   ANEXĂ
   Anexa I la Regulamentul (CE) nr. 881/2002 se modifică după cum urmează:
   
               —
            
            
               Următoarea mențiune se va adăuga la rubrica „Persoane fizice”:
               
                  „Muhsin Al-Fadhli [alias (a) Muhsin Fadhil Ayyid al Fadhli, (b) Muhsin Fadil Ayid Ashur al Fadhli, (c) Abu Majid Samiyah, (d) Abu Samia]. Adresa:Block Four, Street 13, House No 179 Kuweit City, Al-Riqqa area, Kuweit. Data nașterii: 24.04.1981. Pașaport kuweitian nr. 106261543.”